कार्यविनायक नगरपालिका
कार्यविनायक नगरपालिका नेपालको मध्यमाञ्चल विकास क्षेत्र अन्तर्गत बागमती अञ्चलमा पर्ने ललितपुर जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा ललितपुर जिल्लामा सैंबु, बुङमती, छम्पी, डुकुछाप र खोकना ५ गाउँ विकास समितिहरू लाई समेटेर कार्यविनायक नगरपालिका घोषणा गरिएको हो। कार्यविनायक नगरपालिकाको केन्द्रभने छ्यासीकोट रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।

जनसङ्ख्या
कार्यविनायक नगरपालिका साविकका सैंबु, बुङमती, छम्पी, डुकुछाप र खोकना गाविसहरू मिलेर बनेको हो। त्यसैले राष्ट्रिय जनगणना २०६८ अनुसार यी ५ गाविसहरूको जनसङ्ख्यालाई जोड्दा कार्यविनायक नगरपालिकाको कूल जनसङ्ख्या ३८,०३६ हुन्छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, ललितपुर

यो पनि हेर्नुहोस

ललितपुर जिल्लाका ठाउँहरू
नेपालका नगरपालिकाहरू
पहाडी नगरपालिकाहरू
हिन्दु तीर्थस्थलहरू
नेपालका प्रमुख स्थानहरू
२०७१ मंसिर १६ मा घोषित नगरपालिकाहरू